**Z A P I S N I K**

sa 6. sjednice Odbora za financije i proračun Gradskog vijeća Grada Ivanić-Grada održane dana **28. veljače 2022.** godine s početkom u 16:30 sati u Gradskoj upravi Grada Ivanić-grada, Park hrvatskih branitelja 1.

Prisutni članovi Odbora:

1. Ilija Krištić- član
2. Marina Herceg Pendelić – članica
3. Krešimir Malec - član
4. Maja Krnjević- članica

Ostali prisutni

1. Tamara Mandić – pročelnica Upravnog odjela za financije i proračun
2. Dražen Hlad- pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu
3. Sanja Radošević, direktorica trgovačkog društva Ivakop d.o.o.

Odustni:

Milica Piličić- predsjednica Odbora

G. Ilija Krištić – otvorio je 6. sjednicu Odbora za financije i proračun, konstatirao da je na sjednici prisutna većina članova te se mogu donositi pravovaljane odluke.

Predsjedavajući je predložio dopunu dnevnoga reda na način da 1. točka bude Usvajanje zapisnika sa 5. sjednice Odbora, a ostale točke se pomaknu za jednu naprijed.

Nakon toga, dao je na raspravu predloženi dnevni red koji je jednoglasno usvojen.

**DNEVNI RED**

1. **Usvajanje zapisnika sa 5. sjednice Odbora za financije i proračun,**
2. **Razmatranje prijedloga** **Odluke o načinu pružanja javne usluge sakupljanja komunalnog otpada na području Grada Ivanić-Grada i očitovanje o istom,**
3. **Razno.**

Rad po utvrđenom Dnevnom redu

**TOČKA 1.**

Predsjedavajući je dao na glasovanje Zapisnik sa 5. sjednice Odbora za financije i proračun koji je jednoglasno usvojen.

**TOČKA 2.**

Sanja Radošević, direktorica trgovačkog društva Ivakop d.o.o. i pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu ukratko su obrazložili prijedlog Odluke o načinu pružanja javne usluge sakupljanja komunalnog otpada na području Grada Ivanić-Grada.

Nakon održane rasprave članova, Odbor za financije i proračun jednoglasno je donio sljedeći

**Z A K L J U Č A K**

I.

Odbor za financije i proračun razmatrao je prijedlog prijedloga Odluke o načinu pružanja javne usluge sakupljanja komunalnog otpada na području Grada Ivanić-Grada.

II.

Odbor za financije i proračun daje pozitivno mišljenje o prijedlogu akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 3.**

Pod točkom razno nije bilo pitanja ni prijedloga.

Dovršeno u 17,00 sati

Zapisnik sastavila Predsjednica Odbora

Matea Rešetar Milica Piličić