

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-12

Ivanić-Grad, 15. ožujka 2022.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o davanju suglasnosti Javnoj vatrogasnoj postrojbi Grada Ivanić-Grada za pokretanje postupka javne nabave za nabavu vatrogasne nadogradnje i usluge montaže nadogradnje i uređaja na podvozje vatrogasnog vozila**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21), Gradonačelnik Grada Ivanić-Grada utvrdio je prijedlog

**O D L U K E**

**o davanju suglasnosti Javnoj vatrogasnoj postrojbi Grada Ivanić-Grada za pokretanje postupka javne nabave za nabavu vatrogasne nadogradnje i usluge montaže nadogradnje i uređaja na podvozje vatrogasnog vozila**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestiteljicu na sjednici Gradskog vijeća određuje se Tamara Mandić, pročelnica Upravnog odjela za financije i proračun.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 35. stavak 3. Statuta Javne vatrogasne postrojbe Grada Ivanić-Grada i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_ 2022. godine donijelo je sljedeću

**O D L U K U**

**o davanju suglasnosti Javnoj vatrogasnoj postrojbi Grada Ivanić-Grada za pokretanje postupka javne nabave za nabavu vatrogasne nadogradnje i usluge montaže nadogradnje i uređaja na podvozje vatrogasnog vozila**

Članak 1.

Daje se suglasnost Javnoj vatrogasnoj postrojbi Grada Ivanić-Grada, Ivanić-Grad, Omladinska 30, OIB: 92203261916, koju zastupa zapovjednik Dario Kezerić, za pokretanje postupka javne nabave, predmet koje je nabava vatrogasne nadogradnje i usluge montaže nadogradnje i uređaja na podvozje vatrogasnog vozila.

Članak 2.

Procijenjena vrijednost nabave iz članka 1. ove Odluke iznosi 400.000,00 kuna bez poreza na dodanu vrijednost.

Članak 3.

Postupak javne nabave provest će se sukladno natječajnoj dokumentaciji objavljenoj putem sustava Elektroničkog oglasnika javne nabave Republike Hrvatske pod evidencijskim brojem nabave: JN-39/2022.

Članak 4.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti Javnoj vatrogasnoj postrojbi Grada Ivanić-Grada za pokretanje postupka javne nabave za nabavu vatrogasne nadogradnje i usluge montaže nadogradnje i uređaja na podvozje vatrogasnog vozila |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 35. stavak 3. Statuta Javne vatrogasne postrojbe Grada Ivanić-Grada i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21) |
| **STRUČNA OBRADA:** | Upravni odjel za financije i proračun |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Vatrogasno vijeće Javne vatrogasne postrojbe Grada Ivanić-Grada je na svojoj 2. sjednici, održanoj dana 17. veljače 2022. godine, donijelo odluku za pokretanje postupka javne nabave za nabavu vatrogasne nadogradnje i usluge montaže nadogradnje i uređaja na podvozje vatrogasnog vozila, sukladno planu nabave za 2022. godinu objavljenom na mrežnim stranicama Javne vatrogasne postrojbe Grada Ivanić-Grada <https://www.vpig.hr/informacije/dokumenti/>.

Procijenjena vrijednost nabave vatrogasne nadogradnje i usluge montaže nadogradnje i uređaja na podvozje vatrogasnog vozila iznosi 400.000,00 kuna bez poreza na dodanu vrijednost.

Sukladno odredbi članka 35. stavak 3. Statuta Javne vatrogasne postrojbe Grada Ivanić-Grada, o stjecanju, opterećivanju ili otuđivanju nekretnina i druge imovine Vatrogasne postrojbe te investicijskim radovima čija je pojedinačna vrijednost veća od 300.000,00 kuna bez poreza na dodanu vrijednost, odlučuje Vatrogasno vijeće uz suglasnost osnivača. Nadalje, sukladno odredbi članka 3. Statuta Javne vatrogasne postrojbe Grada Ivanić-Grada, osnivačka prava i dužnosti u ime osnivača Vatrogasne postrojbe, Grada Ivanić-Grada, obavlja Gradsko vijeće Grada Ivanić-Grada.

Slijedom navedenih odredbi Statuta Javne vatrogasne postrojbe Grada Ivanić-Grada, a s obzirom na to da je procijenjena vrijednost nabave 400.000,00 kuna bez PDV-a, predlaže se Gradskom vijeću Grada Ivanić-Grada usvajanje ove Odluke.